
Vana-Joala tee 9 maa-ala detailplaneeringu vastuvõtmine ning avaliku väljapaneku korraldamine 


1. ASJAOLUD JA MENETLEMISE KÄIK
Detailplaneeringu algatamise ettepaneku on esitanud OÜ TEKO. Detailplaneering algatati Narva Linnavolikogu 29.10.2020 otsusega nr 46 „Vana-Joala tee 9 maa-ala detailplaneeringu koostamise algatamine“. Planeeringuala asub Kulgu linnaosas ja selle pindala on ca 2,4 ha.

Vastuvõtmisele esitatud detailplaneeringu eesmärk on Vana-Joala tee 9 kinnistu kaheks krundiks jagamine ja ehitusõiguse määramine, samuti olemasolevate hoonete lammutamise või laiendamise võimaluste määramine, maakasutuse sihtotstarvete määramine, liikluskorralduse lahendamine ja tehnovõrkude asukoha määramine.  

[bookmark: _GoBack]Praeguse 100% tootmismaa otstarbe asemele kavandatakse 90% tootmis- ja 10% ärimaa sihtotstarbed ning ehitusõigus kuni kaheksa hoone ehitamiseks. Ehitusaluse pinna taotletav suurus on POS 1 puhul 8160 m² ja POS 2 puhul 4675 m², korruselisus kuni neli korrust kõrgusega kuni 16 m. Vana-Joala tee 9 maa-ala detailplaneering lahendab liikluskorralduse (juurdepääsud ja parkimine), maa-ala heakorrastuse ja haljastuse küsimused, määrab tehnovõrkude asukohad. Detailplaneering ei too kaasa kehtiva kehtiva Narva linna tööstuspiirkonna linna osa üldplaneeringu muutmist.

Antud juhul on tegemist detailplaneeringuga, mille alusel kavandatav tegevus ei kuulu keskkonnamõju hindamise ja keskkonnajuhtimissüsteemi seaduse § 6 lõikes 1 ja 2 ning § 6 lõike 4 alusel kehtestatud Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ nimetatud loetellu. Ning antud detailplaneering ei satu planeerimisseaduse § 124 lõike 6 ja § 125 lõike 1 punkti 4 ja § 142 lõike 1 punktide 1 või 3 reguleerimisalasse.

Detailplaneering oli esitatud kooskõlastamiseks Päästeametile ja Keskkonnaametile. Päästeamet kooskõlastas detailplaneeringu 17.08.2022 kirjaga nr 7.2-3.3/4856-2. Keskkonnaamet loobus 06.09.2022 kirjaga nr 6-2/22/16077-2 Vana-Joala tee 9 maa-ala detailplaneeringu kooskõlastamisest kuna kooskõlastuse küsimise aluseks ei ole ükski asjaolu, mis on sätestatud Keskkonnaameti põhimääruse § 7 lõikes 2 p 3. Narva Linnavalitsuse Arhitektuuri- ja Linnaplaneerimise Amet kinnitab, et Vana-Joala tee 9 maa-ala detailplaneering vastab õigusaktidele ja linna ruumilise arengu eesmärkidele ning teeb ettepaneku detailplaneeringu vastuvõtmiseks ning avaliku väljapaneku korraldamiseks. Käesolevale korraldusele on lisatud kooskõlastatud detailplaneeringu põhijoonis ja seletuskiri.




2. ÕIGUSLIKUD ALUSED
2.1. Narva Linnavolikogu 29.10.2020 otsuse nr 46 „Vana-Joala tee 9 maa-ala detailplaneeringu koostamise algatamine“ punkti 4.1. kohaselt detailplaneeringu korraldajaks on Narva Linnavalitsuse Arhitektuuri- ja Linnaplaneerimise Amet;
2.2. Narva Linnavolikogu 29.08.2019 määrusega nr 17 vastu võetud Narva Linnavalitsuse Arhitektuuri- ja Linnaplaneerimise Ameti põhimääruse § 7 punkti 7 ja 8 Arhitektuuri- ja planeerimise osakonna põhiülesandeks on planeerimistegevuse korraldamine linna territooriumil ja detailplaneeringute lähteülesannete koostamine ja detailplaneeringute koostamise korraldamine;
2.3. Planeerimisseaduse § 134 kohaselt teeb planeeringu koostamise korraldaja pärast detailplaneeringu kooskõlastamist detailplaneeringu vastuvõtmise otsuse, millega kinnitab, et detailplaneering vastab õigusaktidele ja valla või linna ruumilise arengu eesmärkidele.

3. OTSUS
Võtta vastu Narva linnas TiTo Arhitektid OÜ poolt koostatud „Vana-Joala tee 9 maa-ala detailplaneering“  pindalaga ca 2,4 ha (töö nr 270220, vastavalt lisatud detailplaneeringu põhijoonisele ja seletuskirjale) ning korraldada detailplaneeringu avalik väljapanek.

4. RAKENDUSSÄTTED
4.1. Narva linna Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid, ajalehes „Põhjarannik“ ning detailplaneeringu koostamise korraldaja veebilehel.
4.2. Käesolev korraldus jõustub teatavakstegemisest.

